title: Kommissionens gennemførelsesforordning (EU) 2018/1848 af 26. november 2018 om godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2018

text:
                  27.11.2018

                  DA

                  Den Europæiske Unions Tidende

                  L 300/4

         KOMMISSIONENS GENNEMFØRELSESFORORDNING (EU) 2018/1848
         af 26. november 2018
         om godtgørelse i henhold til artikel 26, stk. 5, i Europa-Parlamentets og Rådets forordning (EU) nr. 1306/2013 af de bevillinger, der er fremført fra regnskabsåret 2018
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 6,
         efter høring af Komitéen for Landbrugsfondene, og
         ud fra følgende betragtninger:

                     (1)

                     I henhold til artikel 12, stk. 2, første afsnit, litra d), i Europa-Parlamentets og Rådets forordning (EU, Euratom) 2018/1046 (2) kan bevillinger, der ikke er indgået forpligtelser for, og som vedrører de foranstaltninger, der finansieres under Den Europæiske Garantifond for Landbruget (EFGL), jf. artikel 4, stk. 1, i forordning (EU) nr. 1306/2013, fremføres til det følgende regnskabsår. En sådan fremførsel begrænses til 2 % af de oprindelige bevillinger, der er vedtaget af Europa-Parlamentet og Rådet, og må ikke overstige beløbet for tilpasningen af de direkte betalinger, jf. artikel 8 i Europa-Parlamentets og Rådets forordning (EU) nr. 1307/2013 (3), der blev anvendt det foregående regnskabsår.

                     (2)

                     I henhold til artikel 26, stk. 5, i forordning (EU) nr. 1306/2013 godtgør medlemsstaterne, uanset artikel 12, stk. 2, tredje afsnit, i forordning (EU, Euratom) 2018/1046, de fremførte bevillinger, der er omhandlet i artikel 12, stk. 2, første afsnit, litra d), i forordning (EU, Euratom) 2018/1046, til de slutmodtagere, der er omfattet af tilpasningssatsen i det regnskabsår, som bevillingerne er fremført til. Godtgørelsen finder kun anvendelse på slutmodtagere i de medlemsstater, hvor der i det foregående regnskabsår blev anvendt finansiel disciplin (4).

                     (3)

                     Ved fastsættelsen af det fremførselsbeløb, der skal godtgøres, tages der i henhold til artikel 26, stk. 7, i forordning (EU) nr. 1306/2013 højde for de beløb til reserven til kriser i landbruget, jf. samme forordnings artikel 25, som ikke er stillet til rådighed for kriseforanstaltninger ved udgangen af regnskabsåret.

                     (4)

                     I henhold til artikel 1, stk. 1, i Kommissionens gennemførelsesforordning (EU) 2017/1236 (5) finder finansiel disciplin anvendelse på direkte betalinger for kalenderåret 2017 med henblik på at etablere en krisereserve. Krisereserven er ikke blevet anvendt i regnskabsåret 2018.

                     (5)

                     For at sikre at godtgørelsen til slutmodtagerne af uudnyttede bevillinger som følge af anvendelsen af finansiel disciplin står i rimeligt forhold til beløbet for den finansielle disciplin, bør Kommissionen fastsætte de beløb, der er til rådighed for medlemsstaterne til godtgørelsen. Hvad Rumænien angår, er der under henvisning til tærsklen for finansiel disciplin på 2 000 EUR, jf. artikel 8, stk. 1, i forordning (EU) nr. 1307/2013, imidlertid behov for en yderligere præcisering af beløbet. Af hensyn til en forsvarlig økonomisk forvaltning bør der derfor på nuværende tidspunkt ikke stilles noget beløb til rådighed for Rumænien til godtgørelser.

                     (6)

                     For at undgå at medlemsstaterne bliver tvunget til at foretage yderligere udbetalinger i forbindelse med denne godtgørelse, bør denne forordning anvendes fra den 1. december 2018. De beløb, der fastsættes ved denne forordning, er derfor endelige og gælder med forbehold af anvendelsen af nedsættelser, jf. artikel 41 i forordning (EU) nr. 1306/2013, eventuelle andre korrektioner, som der tages højde for i afgørelsen om månedlige betalinger vedrørende de udgifter, som afholdes af medlemsstaternes betalingsorganer for oktober 2018, jf. artikel 18, stk. 3, i forordning (EU) nr. 1306/2013, samt eventuelle nedsættelser og supplerende betalinger, der foretages i henhold til artikel 18, stk. 4, i samme forordning eller eventuelle afgørelser, der træffes inden for rammerne af regnskabsafslutningsproceduren.

                     (7)

                     I henhold til artikel 12, stk. 2, indledningen, i forordning (EU, Euratom) 2018/1046 kan de bevillinger, der ikke er indgået forpligtelser for, kun fremføres til det følgende regnskabsår. Kommissionen bør derfor fastsætte fristerne for, hvornår medlemsstaternes udgifter til godtgørelsen, jf. artikel 26, stk. 5, i forordning (EU) nr. 1306/2013, er støtteberettigede, idet der tages hensyn til regnskabsåret for landbruget, som er fastlagt i artikel 39 i samme forordning.

                     (8)

                     For at tage hensyn til det korte tidsrum fra medlemsstaternes meddelelse af, at EGFL-bevillingerne for 2018 under delt forvaltning for perioden 16. oktober 2017-15. oktober 2018 er blevet gennemført, og til den 1. december 2018, hvor denne forordning bør finder anvendelse fra, bør denne forordning træde i kraft på dagen for offentliggørelsen i Den Europæiske Unions Tidende —

               VEDTAGET DENNE FORORDNING:

            Artikel 1
            De bevillinger, der fremføres fra regnskabsåret 2018 i henhold til artikel 12, stk. 2, første afsnit, litra d), og artikel 12, stk. 2, tredje afsnit, i forordning (EU, Euratom) 2018/1046, og som i henhold til artikel 26, stk. 5, i forordning (EU) nr. 1306/2013 stilles til rådighed for medlemsstaterne med henblik på godtgørelse til de slutmodtagere, der er genstand for tilpasningssatsen i regnskabsåret 2019, er fastsat i bilaget til nærværende forordning.
            Kommissionen træffer afgørelse om de beløb, der fremføres, jf. artikel 12, stk. 3, i forordning (EU, Euratom) 2018/1046.

            Artikel 2
            Medlemsstaterne er kun berettigede til EU-støtte til deres udgifter til godtgørelse af fremførte bevillinger, hvis de pågældende beløb er blevet udbetalt til modtagerne senest den 16. oktober 2019.

            Artikel 3
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 1. december 2018.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2018.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 549.

            (2)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).

            (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).

            (4)  Ifølge artikel 8, stk. 2, i forordning (EU) nr. 1307/2013 anvendes der ikke finansiel disciplin i Kroatien i regnskabsåret 2018.

            (5)  Kommissionens gennemførelsesforordning (EU) 2017/1236 af 7. juli 2017 om fastlæggelse af en tilpasningssats for direkte betalinger som fastsat i Europa-Parlamentets og Rådets forordning (EU) nr. 1306/2013 for så vidt angår kalenderåret 2017 (EUT L 177 af 8.7.2017, s. 34).

            BILAG

               Beløb, der er til rådighed til godtgørelse af fremførte bevillinger

                        (beløb i EUR)

                        Belgien

                        6 161 684

                        Bulgarien

                        9 587 009

                        Tjekkiet

                        10 987 702

                        Danmark

                        10 546 883

                        Tyskland

                        59 193 541

                        Estland

                        1 447 227

                        Irland

                        13 388 758

                        Grækenland

                        17 000 938

                        Spanien

                        56 644 658

                        Frankrig

                        89 984 293

                        Italien

                        37 174 980

                        Cypern

                        361 986

                        Letland

                        2 320 276

                        Litauen

                        4 395 876

                        Luxembourg

                        414 189

                        Ungarn

                        15 304 215

                        Malta

                        35 723

                        Nederlandene

                        8 806 769

                        Østrig

                        7 072 660

                        Polen

                        25 830 473

                        Portugal

                        6 760 101

                        Slovenien

                        930 229

                        Slovakiet

                        5 782 443

                        Finland

                        5 996 258

                        Sverige

                        8 136 646

                        Det Forenede Kongerige

                        39 617 734


title: Kommissionens gennemførelsesforordning (EU) 2018/154 af 30. januar 2018 om indledning af en udbudsprocedure med henblik på opkøb af skummetmælkspulver i den offentlige interventionsperiode, der løber fra den 1. marts til den 30. september 2018

text:
               1.2.2018

               DA

               Den Europæiske Unions Tidende

               L 29/6

         KOMMISSIONENS GENNEMFØRELSESFORORDNING (EU) 2018/154
   af 30. januar 2018
   om indledning af en udbudsprocedure med henblik på opkøb af skummetmælkspulver i den offentlige interventionsperiode, der løber fra den 1. marts til den 30. september 2018
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Rådets forordning (EU) nr. 1370/2013 af 16. december 2013 om foranstaltninger til fastsættelse af støtte og restitutioner i forbindelse med den fælles markedsordning for landbrugsprodukter (2), særlig artikel 3, stk. 6,
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (3), særlig artikel 12, stk. 1, og
   ud fra følgende betragtninger:

               (1)

               I henhold til artikel 12 i forordning (EU) nr. 1308/2013 er der adgang til offentlig intervention for skummetmælkspulver fra 1. marts til 30. september.

               (2)

               I forordning (EU) nr. 1370/2013 er det fastsat, at den kvantitative begrænsning for opkøb af skummetmælkspulver til en fast pris fastsættes til nul ton for 2018.

               (3)

               I overensstemmelse med artikel 3, stk. 2, i forordning (EU) nr. 1370/2013 skal der derfor indledes en udbudsprocedure for opkøb af skummetmælkspulver fra begyndelsen af den offentlige interventionsperiode i 2018.

               (4)

               Der er ved afdeling II, kapitel II, afdeling 3, i gennemførelsesforordning (EU) 2016/1240 fastsat regler for opkøb ved udbudsprocedure.

               (5)

               Medlemsstaternes frist for at underrette Kommissionen om alle antagelige bud bør fastsættes i henhold til artikel 9, stk. 1, litra b), i gennemførelsesforordning (EU) 2016/1240.

               (6)

               Ved meddelelser til Kommissionen bør medlemsstaterne af hensyn til en effektiv administration anvende de relevante informationssystemer i overensstemmelse med Kommissionens delegerede forordning (EU) 2017/1183 (4) og Kommissionens delegerede forordning (EF) 2017/1185 (5) —

         VEDTAGET DENNE FORORDNING:
   Artikel 1
   Indledning af udbudsproceduren
   Fra den 1. marts til den 30. september 2018 kan der inden for rammerne af en udbudsprocedure og på de betingelser, der er fastsat ved afdeling II, kapitel II, afdeling 3, i gennemførelsesforordning (EU) 2016/1240, foretages interventionsopkøb af skummetmælkspulver.
   Artikel 2
   Afgivelse af bud
   1.   De perioder, i hvilke der kan afgives bud, udløber den tredje tirsdag i måneden kl. 11.00 (belgisk tid). Dog er fristen for afgivelse af bud i august måned den fjerde tirsdag i måneden kl. 11.00 (belgisk tid).
   Falder tirsdagen på en helligdag, er fristen kl. 11.00 (belgisk tid) den foregående arbejdsdag.
   2.   Buddene skal afgives til de betalingssorganer, der er godkendt af medlemsstaterne (6).
   Artikel 3
   Meddelelse til Kommissionen
   I overensstemmelse med delegeret forordning (EU) 2017/1183 og gennemførelsesforordning (EU) 2017/1185 skal de meddelelser, der er omhandlet i artikel 9, stk. 1, litra b), i gennemførelsesforordning (EU) 2016/1240, indgives senest kl. 16.00 (belgisk tid) den dag, der er sidste frist for afgivelse af bud, jf. artikel 2 i nærværende forordning.
   Artikel 4
   Ikrafttræden
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. januar 2018.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  EUT L 346 af 20.12.2013, s. 12.

      (3)  EUT L 206 af 30.7.2016, s. 71.

      (4)  Kommissionens delegerede forordning (EU) 2017/1183 af 20. april 2017 om supplering af Europa-Parlamentets og Rådets forordning (EU) nr. 1307/2013 og (EU) nr. 1308/2013 for så vidt angår formidling til Kommissionen af oplysninger og dokumenter (EUT L 171 af 4.7.2017, s. 100).

      (5)  Kommissionens gennemførelsesforordning (EU) 2017/1185 af 20. april 2017 om regler for anvendelsen af Europa-Parlamentet og Rådets forordning (EU) nr. 1307/2013 og (EU) nr. 1308/2013 for så vidt angår indberetning til Kommissionen af oplysninger og dokumenter og ændring og ophævelse af flere af Kommissionens forordninger (EUT L 171 af 4.7.2017, s. 113).

      (6)  Betalingsorganernes adresser findes på Europa-Kommissionens websted http://ec.europa.eu/agriculture/milk/policy-instruments/index_da.htm.


title: Rådets gennemførelsesforordning (EU) 2018/164 af 2. februar 2018 om gennemførelse af artikel 22, stk. 1, i forordning (EU) 2015/735 om restriktive foranstaltninger på baggrund af situationen i Sydsudan

text:
               3.2.2018

               DA

               Den Europæiske Unions Tidende

               L 31/1

         RÅDETS GENNEMFØRELSESFORORDNING (EU) 2018/164
   af 2. februar 2018
   om gennemførelse af artikel 22, stk. 1, i forordning (EU) 2015/735 om restriktive foranstaltninger på baggrund af situationen i Sydsudan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) 2015/735 af 7. maj 2015 om restriktive foranstaltninger på baggrund af situationen i Sydsudan og om ophævelse af forordning (EU) nr. 748/2014 (1), særlig artikel 22, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 7. maj 2015 forordning (EU) 2015/735.

               (2)

               I betragtning af den stadig forværrede humanitære og sikkerhedsmæssige situation i Sydsudan og i betragtning af visse aktørers manglende engagement i fredsprocessen, hvilket gentagne krænkelser af aftalen om indstilling af fjendtlighederne, der blev undertegnet den 21. december 2017, er eksempler på, bør tre personer tilføjes til listen over personer og enheder, der er omfattet af restriktive foranstaltninger, i bilag II til forordning (EU) 2015/735.

               (3)

               Bilag II til forordning (EU) 2015/735 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag II til forordning (EU) 2015/735 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. februar 2018.

            På Rådets vegne

         E. ZAHARIEVA

            Formand

      (1)  EUT L 117 af 8.5.2015, s. 13.

      BILAG
      Følgende personer tilføjes til listen i bilag II til forordning (EU) 2015/735:

                     Navn

                     Identificerende oplysninger

                     Begrundelse

                     Dato for opførelse

                     »1.

                     Paul Malong

                     Fødselsdato: 2. januar 1962; 12. april 1960; 4. december 1960; 30. januar 1960
                     Fødested: Malualkon, Sudan; Malualkon, Sydsudan; Warawar, Sudan; Warawar, Sydsudan

                     Paul Malong var generalstabschef i SPLA (Det Sudanesiske Folks Befrielseshær) indtil maj 2017. Selv om han er blevet fjernet fra sin post, er han stadig en meget indflydelsesrig person, da han har kontrol over flere militser, har tilhængere inden for SPLA og har et stort netværk af støtter. Hans indflydelse ses blandt andet også af det forhold, at højtstående officerer (heriblandt oberstløjtnant Chan Garang) i oktober 2017 med magt forsøgte at befri Malong fra husarrest. Præsident Kiir beskyldte i januar 2018 Paul Malong for at mobilisere til krig. Malong havde desuden kommandoen over tropper, der var skyld i alvorlige krænkelser af menneskerettighederne, herunder angreb på og drab på civile og omfattende ødelæggelser af landsbyer.

                     3.2.2018

                     2.

                     Michael Makuei Leuth

                     Fødselsdato: 1947
                     Fødested: Bor, Sydsudan; Bor, Sudan

                     Michael Makuei Leuth har haft stillingen som minister for information og broadcasting siden 2013 og har været offentlig talsmand for regeringens delegation i fredsforhandlingerne i Den Mellemstatslige Organisation for Udvikling (IGAD). Michael Makuei Leuth har obstrueret den politiske proces i Sydsudan, navnlig ved at obstruere gennemførelsen af aftalen fra august 2015 om en løsning på konflikten i Sydsudan (ARCSS) gennem opildnende offentlige udtalelser og obstruktion af arbejdet i ARCSS' fælles overvågnings- og evalueringskomité og oprettelsen af ARCSS' midlertidige retsinstitutioner. Han har desuden hindret FN's regionale beskyttelsesstyrkes virke. Michael Makuei Leuth er også ansvarlig for alvorlige krænkelser af menneskerettighederne, herunder begrænsninger af ytringsfriheden.

                     3.2.2018

                     3.

                     Malek Reuben Riak

                     Stilling: Generalløjtnant
                     Fødselsdato: 1. januar 1960
                     Fødested: Yei, Sydsudan

                     Malek Reuben Riak har siden maj 2017 tjent som vicechef for forsvarsstaben og generalinspektør for regeringshæren. Han har tidligere tjent som SPLA's vicestabschef for uddannelse (marts 2016 - maj 2017) og vicechef for SPLA (januar 2013 - marts 2016). Som vicechef for forsvarsstaben spillede han en central rolle med at skaffe våben til hæren.
                     Malek Reuben Riak blev af FN's ekspertpanel udpeget som en højtstående officer med ansvar for at planlægge og føre tilsyn med gennemførelsen af regeringsoffensiven i delstaten Unity i april 2015. Der blev begået alvorlige krænkelser af menneskerettighederne, herunder systematisk ødelæggelse af landsbyer og infrastruktur, fordrivelse af lokalbefolkningen, vilkårlige drab på og tortur af civile, udbredt brug af seksuel vold, herunder mod ældre og børn, samt bortførelse og rekruttering af børn som soldater. Denne offensiv har i forbindelse med de igangværende fredsforhandlinger mellem regeringen og oppositionen obstrueret den politiske proces ved hjælp af voldshandlinger.

                     3.2.2018«